**Javni poziv za isticanje kandidatura za članove   
Savjeta mladih Općine Saborsko**

**I.**

Savjet mladih Općine Saborsko je savjetodavno tijelo Općine Saborsko koje se osniva u cilju promicanja i zagovaranja prava, potreba i interesa mladih na lokalnoj razini.

**II.**

Savjet mladih Općine Saborsko broji 3 člana.

**U Savjet mladih Općine Saborsko mogu biti birane osobe**s prebivalištem ili boravištem na području općine Saborsko, koje u trenutku podnošenja kandidature za članstvo u Savjetu mladih imaju od navršenih 15 do navršenih 30 godina života.

**III.**

**Pravo isticanja kandidature**za članove i zamjenike članova Savjeta mladih Općine Saborsko imaju udruge, koje su sukladno svom statutu ciljno i prema djelatnostima opredijeljene za rad s mladima i za mlade, učenička vijeća, studentski zborovi, pomladci političkih stranaka, sindikalnih ili strukovnih organizacija u Republici Hrvatskoj i neformalne skupine mladih.

Kada je predlagatelj kandidature neformalna skupina mladih, tu skupinu mora sačinjavati najmanje pet (5) mladih.

**IV.**

Prijedlozi kandidatura za članove i zamjenike članova Savjeta mladih Općine Saborsko **podnose se u pisanom obliku** i obavezno sadrže slijedeće podatke:

* naziv i sjedište ovlaštenog predlagatelja,
* podatke o kandidatu za člana (ime i prezime, datum i godina rođenja, prebivalište odnosno boravište) i
* obrazloženje kandidature.

Prijedlog mora biti potpisan od strane ovlaštene osobe predlagatelja i ovjeren pečatom.

Kada je predlagatelj kandidature neformalna skupina mladih iz točke III. ovog javnog poziva, kandidatura mora dodatno sadržavati i podatke o svim predlagateljima (ime i prezime, datum i godina rođenja, prebivalište odnosno boravište).

**V.**

Predlagatelj je **dužan**uz prijedlog priložiti:

* dokumentaciju iz koje je vidljivo da kandidati za člana ispunjavaju uvjete iz točke II. ovog poziva (potvrdu Policijske uprave o prebivalištu, odnosno boravištu kandidata ne stariju od tri mjeseca te presliku osobne iskaznice, rodnog lista ili domovnice kandidata),
* dokumentaciju iz koje je vidljivo da predlagatelj ispunjava uvjete iz točke III. ovog poziva (izvadak iz odgovarajućeg registra ne stariji od tri mjeseca),
* preslike osobnih iskaznica za sve predlagatelje kada je predlagatelj neformalna skupina mladih.

**VI.**

Nepravovremene i nepotpune kandidature za članove Savjeta mladih Općine Saborsko neće se uzeti u razmatranje.

**VII.**

**Kandidature za članove Savjeta mladih Općine Saborsko dostavljaju se na adresu: *Općina Saborsko, Senj 44, Saborsko*s naznakom „*Prijedlog kandidata za izbor članova Savjeta mladih Općine Saborsko*“.**

**VIII.**

Nakon zaprimanja kandidatura za članove Savjeta mladih Općine Saborsko, Odbor za izbor i imenovanja Općinskog vijeća Općine Saborsko obavlja provjeru formalnih uvjeta prijavljenih kandidata te u roku od 8 dana od dana isteka roka za podnošenje prijava, sastavlja izvješće o provjeri formalnih uvjeta te utvrđuje popis važećih kandidatura.

**IX.**

Izvješće o provjeri formalnih uvjeta i popis važećih kandidatura Odbor za izbor i imenovanja Općinskog vijeća Općine Saborsko dostavlja Općinskom vijeću Općine Saborsko te ih objavljuje na web stranicama Općine Saborsko.

Popis važećih kandidatura sadrži:

* naziv predlagatelja,
* ime i prezime kandidata
* datum i godinu rođenja kandidata.

**X.**

Općinsko vijeće Općine Saborsko, na prvoj sjednici nakon objave popisa važećih kandidatura za članove Savjeta mladih Općine Saborsko, raspravlja Izvješće o provjeri formalnih uvjeta te s popisa važećih kandidatura bira članove Savjeta mladih Općine Saborsko.

**XI.**

Rezultati izbora za članove Savjeta mladih Općine Saborsko objavljuju se na web stranicama Općine Saborsko.

**PREDSJEDNIK OPĆINSKOG VIJEĆA**

Dario Škrtić, prof.